MT
C 94/28
Il-Ġurnal Uffiċjali tal-Unjoni Ewropea
13.3.2023
— permezz ta’ deċiżjoni finali, skont l-Artikolu 61 tal-Istatut tal-Qorti tal-Ġustizzja, tannulla, għal dak li jirrigwarda lill-appellanti, id-Deċiżjoni tal-Kummissjoni C(2019) 4969 final tal-4 ta’ Lulju 2019 dwar proċediment skont l-Artikolu 65 tat-Trattat li jistabbilixxi l-Komunità Ewropea tal-Faħam u l-Azzar (Kawża AT.37956 – Vireg għar-rinfurzar); — konformement mal-Artikolu 138 tar-Regoli tal-Proċedura, tikkundanna lill-Kummissjoni għall-ispejjeż, kemm jekk sostnuti quddiem il-Qorti Ġenerali kif ukoll quddiem il-Qorti tal-Ġustizzja.
Aggravji u argumenti prinċipali Insostenn tal-appell tagħha, l-appellanti tinvoka tliet aggravji.
L-ewwel aggravju: ksur tal-Artikolu 266 TFUE.
Ksur tal-Artikoli 14 u 27(1) tar-Regolament Nru 1/2003 (1) u tal-Artikoli 11, 12 u 14 tar-Regolament Nru 773/2004 (2).
Motivazzjoni żbaljata u kontradittorja.
Nuqqas li tingħata deċiżjoni.
Żball manifest ta’ liġi u żball manifest ta’ evalwazzjoni.
Il-Qorti Ġenerali għamlet żball manifest ta’ liġi u mmotivat is-sentenza tagħha b’mod żbaljat, billi naqset milli tiddeċiedi fuq ċerti ilmenti mqajma mir-rikorrenti f’dik il-kawża, sa fejn iddeċidiet li l-Kummissjoni, billi organizzat smiegħ ġdid dwar il-mertu tal-kawża, fil-preżenza tar-rappreżentanti tal-Istati Membri, fl-2018, irrimedjat għad-difett proċedurali kkonstatat mill-Qorti tal-Ġustizzja fis-sentenza tagħha tal-21 ta’ Settembru 2017, Ferriera Valsabbia et vs Il-Kummissjoni (C-86/15 P u C-87/15 P, EU:C:2017:717).
It-tieni motiv: Interpretazzjoni żbaljata u ksur tal-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali u tal-Artikoli 41 u 47 tal-Karta tad-Drittijiet Fundamentali.
Żball manifest ta’ liġi u eċċess ta’ poter.
Nuqqas li tingħata deċiżjoni u ksur tal-Artikolu 296 TFUE.
Il-Qorti Ġenerali eskludiet li t-tul tal-proċedura, kemm jekk ikun fir-rigward tal-fażi amministrattiva biss kif ukoll għall-proċedura fit-totalità tagħha, kienet eċċessiva u li dan it-tul ippreġudika d-drittijiet tad-difiża tal-appellanti, u b’dan il-mod wettqet żball ta’ liġi, żball manifest ta’ evalwazzjoni u, f’ċerti aspetti, billi naqset milli tiddeċiedi fuq ċerti ilmenti mqajma mir-rikorrenti f’dik il-kawża kontra d-deċiżjoni tal-Kummissjoni, immotivat is-sentenza tagħha b’mod żbaljat.
It-tielet motiv: Ksur tal-Artikolu 296 TFUE.
Motivazzjoni tas-sentenza żbaljata u kontradittorja.
Nuqqas li tingħata deċiżjoni u żball manifest ta’ evalwazzjoni.
Il-Qorti Ġenerali wettqet mill-ġdid żball manifest ta’ liġi kif ukoll żball manifest ta’ evalwazzjoni u vvizzjat is-sentenza tagħha b’motivazzjoni żbaljata, billi qieset li d-deċiżjoni tal-Kummissjoni kienet motivata b’mod suffiċjenti.
(1) (2)
Regolament tal-Kunsill (KE) Nru 1/2003 tas-16 ta’ Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol.
2, p. 205).
Regolament tal-Kummissjoni (KE) Nru 773/2004 tas-7 ta’ April 2004 dwar it-tmexxija ta’ proċeduri mill-Kummissjoni skond l-Artikolu 81 sa 82 tat-Trattat tal-KE (ĠU Edizzjoni Speċjali bil-Malti, Kapitolu 8, Vol.
3, p. 81).
Appell ippreżentat fid-19 ta’ Jannar 2023 minn Ferriere Nord SpA mis-sentenza mogħtija mill-Qorti Ġenerali (Ir-Raba’ Awla Estiża) fid-9 ta’ Novembru 2022 fil-Kawża T-667/19, Ferriere Nord vs Il-Kummissjoni (Kawża C-31/23 P) (2023/C 94/32) Lingwa tal-kawża: it-Taljan Partijiet Appellant: Ferriere Nord SpA (rappreżentanti: W. Viscardini, G. Donà, B. Comparini, avvocati) Partijiet oħra fil-proċedura: Il-Kummissjoni Ewropea, Il-Kunsill tal-Unjoni Ewropea